Ironisk nok var NRK en av de sterkeste motstanderne da Kroatia brukte ferdiginnspilte stemmer på sitt bidrag «Maria Magdalena» i 1999. Regelbruddet førte til at den norske delegasjonen, da ledet av Jon Ola Sand, la inn protest. Den norske protesten førte til at EBU trakk fra 33 prosent av poengene til «Maria Magdalena». Dette fikk innvirkning for Kroatias femårs-gjennomsnitt som ble brukt til å avgjøre hvilke land som fikk delta i de kommende finalene.